संग सीखें जापानी – अक्सर पूछे जाने वाले सवाल | एनएचके वर्ल्ड रेडियो जापान
एनएचके वर्ल्ड > संग सीखें जापानी > हिन्दी का पहला पन्ना > अक्सर पूछे जाने वाले सवाल
Q.1 "संग सीखें जापानी" के ऑडियो, पाठ्यपुस्तिका और वीडियो कैसे डाउनलोड करें?
डाउनलोड पृष्ठ पर जाएँ। दिए गए निर्देशों के अनुसार ऑडियो और पाठ्यपुस्तिका डाउनलोड करें। इन्हें आप पाठ के पन्ने से भी डाउनलोड कर सकते हैं। ऑडियो के लिए पॉडकास्ट सुविधा भी उपलब्ध है।
वीडियो, डाउनलोड के लिए उपलब्ध नहीं है। कृपया वैबसाइट पर ही इसका आनन्द लें।
बन्द करें ×
Q.2 वैबसाइट पर किस तरह के पाठ और अध्ययन सामग्री उपलब्ध हैं?
कुल मिलाकर 48 पाठ हैं जिनमें नाटक के दृश्यों की मदद से आप जापानी भाषा के विभिन्न वाक्यांश सीख सकते हैं। इसके अलावा, जापानी भाषा की वर्णमालाएँ, शब्दावली से जुड़े प्रश्न, जापानी भाषा विशेषज्ञ द्वारा व्याकरण की विस्तृत जानकारी और किसी ध्वनि या भाव का अनुकरण करने वाले शब्दों का परिचय भी उपलब्ध हैं।
Q.3 इण्टर्नैट कमज़ोर होने की वजह से "संग सीखें जापानी" की वैबसाइट नहीं खुलती।
"संग सीखें जापानी" के पाठ एनएचके वर्ल्ड रेडियो जापान से रेडियो कार्यक्रम के रूप में प्रसारित किए जाते हैं। समय और फ़्रीक्वैंसी की जानकारी के लिए यहाँ क्लिक करें।
Q.4 जापानी भाषा से सम्बन्धित कुछ सवाल हैं। अगर मैं आपको ईमेल से सवाल भेजूँ तो क्या आप उनका जवाब देंगे?
"संग सीखें जापानी" पाठमाला में व्यक्तिगत तौर पर ईमेल या पत्रों के उत्तर नहीं दिए जाएँगे। आपके सवालों के उत्तर हम एनएचके वर्ल्ड रेडियो जापान के कार्यक्रम अथवा वैबसाइट के ज़रिये देंगे। अपने प्रश्न भेजने के लिए इस ईमेल फ़ॉर्म का उपयोग करें।
Q.5 पाठ के पृष्ठ पर आवाज़ नहीं आ रही।
ऐसा हो सकता है कि कुछ स्मार्ट्फ़ोन्ज़ और टैबलेट्स में पाठ के पन्ने से आवाज़ सुनाई न दे। ऐसे में आप निम्नलिखित तरीक़ों से ऑडियो डाउनलोड कर सकते हैं।
पाठ के ऑडियो, डाउनलोड पृष्ठ या हर पाठ के पन्ने से डाउनलोड करें। इसका तरीक़ा इस पृष्ठ में सबसे ऊपर दिया गया है।
जब डाउनलोड पूरा हो जाए तो अपने उपकरण के म्यूज़िक प्लेयर एप्लिकेशन से ऑडियो चलाएँ।
पाठ का ऑडियो पृष्ठभूमि में चलाए रखें और इण्टर्नैट ब्राउज़र खोल लें।
Q.6 "संग सीखें जापानी" की सीडी चाहिए । क्या यह मेल ऑर्डर से ख़रीदी जा सकती है?
"संग सीखें जापानी" पाठमाला की सीडी उपलब्ध नहीं है। कृपया इस वैबसाइट से ऑडियो डाउनलोड करें। डाउनलोड नि:शुल्क है।
Q.7 क्या "सरल जापानी" या "सुबोध जापानी" आदि पुरानी पाठमालाओं की श्रव्य और पाठ्य सामग्री भी डाउनलोड की जा सकती है?
"सरल जापानी" या "सुबोध जापानी" आदि पुरानी पाठमालाओं की श्रव्य और पाठ्य सामग्री ऑनलाइन उपलब्ध नहीं है।
Q.8 क्या कोई अन्य ऐसे रेडियो कार्यक्रम या वैबसाइट उपलब्ध हैं जो पिछले पाठ दोहराने और जापानी भाषा में अपना कौशल परखने में मदद करते हों?
"दोहराएँ – चुनें सही जवाब!" रेडियो कार्यक्रम और वैबसाइट की मदद से आप प्रश्नोत्तरी के रूप में पिछले पाठ दोहरा सकते हैं। पाठों में आने वाले शब्द और वाक्य दोहराने के लिए आप हमारी वैबसाइट के "शब्दावली और प्रश्न" भाग का भी उपयोग कर सकते हैं।
Q.9 "संग सीखें जापानी" की पाठ्यपुस्तिका कैसे मिल सकती है?
अनुरोध मिलने पर हम आपको डाक से पाठ्यपुस्तिका भेज देंगे। लेकिन यह सुविधा केवल उन श्रोताओं के लिए है जो "संग सीखें जापानी" कार्यक्रम जापान के बाहर रेडियो पर सुनते हैं। सिर्फ़ "संग सीखें जापानी" की वैबसाइट का इस्तेमाल करने वालों के लिए यह सुविधा उपलब्ध नहीं है। अगर आप पाठ्यपुस्तिका मंगवाना चाहते हैं तो इस फ़ॉर्म के ज़रिये या डाक से हमसे सम्पर्क करें। पाठ्यपुस्तिका मंगवाने के लिए अपना नाम, पता और "संग सीखें जापानी" के बारे में अपने विचार लिखकर हमें भेजें।
Q.10 क्या "संग सीखें जापानी" का कोई ऐप्लिकेशन भी है?
"संग सीखें जापानी" के लिए कोई अलग ऐप्लिकेशन नहीं है। एनएचके वर्ल्ड रेडियो जापान के ऐप्लिकेशन से आप नवीनतम पाठ सुन सकते हैं।
Q.11 मुझे जापानी लोगों के साथ पत्र-मित्रता में रुचि है। क्या आप किसी से परिचय करा सकते हैं?
एनएचके वर्ल्ड से यह सुविधा उपलब्ध नहीं है।
Q.12 क्या आप कांजि सिखाते हैं?
नहीं, हम कांजि नहीं सिखाते।
Q.13 क्या माध्यमिक और उच्च स्तरीय पाठमालाएँ भी उपलब्ध हैं?
नहीं, माध्यमिक और उच्च स्तरीय पाठमालाएँ उपलब्ध नहीं हैं।
Q.14 क्या पाठमाला पूरी करने पर प्रमाणपत्र मिलता है?
नहीं, "संग सीखें जापानी" से सम्बन्धित किसी भी तरह का प्रमाणपत्र जारी नहीं किया जाता।